**Pakanat Kemissä 2.-3.3.2012**

Aurinkoisena perjantaiaamuna lähdimme Oulun Taksipalvelujen bussilla ajelemaan

Kempeleestä kohti Kemiä. Matkalla lounastimme Kuivaniemen Merihelmessä ja siitä matka

jatkui suoraan LumiLinnaan, jossa opas odotti meitä portilla. Kuultuamme oppaan

kertomuksen LumiLinnan rakentamisesta, joka tänä vuonna päästiin aloittamaan historiallisen

myöhään tutustuimme jääveistoksiin, LumiHotelliin, LumiKappeliin sekä LumiRavintolaan,

jossa nautimme kierroksen päätteeksi kuumat mehut. Rakentamisen teema vaihtuu vuosittain,

tämän vuoden teema on "urheilu". Ulkopuolella meistä otettiin vielä yhteispotretti.

Majoituimme Hotelli Merihoviin, josta oli pieni kävelymatka teatteriin. Teatteriesitys

"Bussi Somerolle - Rauli Baddingin tarina" oli hyvin mieleenpainuva esitys

Rauli Badding Somerjoen elämänvaiheista, hänen sielunmaisemastaan, valinnoista, jotka

tekivät hänestä kansakunnan ykkösartistin ja jotka sitten johtivat hänen ennenaikaiseen

kuolemaan.

Kemissä sattui olemaan juuri talvimarkkinat, jonne usean matkaajan lauantaiaamulenkki

sitten suuntautui. Puolilta päivin lähdimme kotimatkalle edelleen aurinkoisessa säässä.

